ກ່ຳ​ປັ່ນ​ລົບ ສຫລ ​​ແລ່ນ​ເຂົ້າ​ໄປ ​ໃກ້ໆເກາະ ​ທີ່ຈີນຄວບຄຸມ​ ຢູ່​​ທະ​ເລ​ຈີນ​ໃຕ້
​ເຈົ້າ​ໜ້າ​ທີ່ກອງທັບ​ສະຫະລັດ ກ່າວ​ວ່າ ​ກ່ຳ​ປັ່ນ​ລົບ​ USS Dewey ​ໄດ້​​ແລ່ນ​ເຂົ້າ​ໄປ ​ໃນ​ລັດສະໝີ 22 ກິ​ໂລ​ແມັດ ​ໃກ້​ກັບ​​ເກາະ Mischief ​ໃນ​ທະເລຈີນໃຕ້.
ກ່ຳປັ່ນລົບຂອງສະຫະລັດ ໄດ້ແລ່ນເຂົ້າໄປໃກ້ໆເກາະທີ່ຈີນຄວບຄຸມ ໃນທະເລຈີນໃຕ້ ໃນການປະຕິບັດງານ ທີ່ເບິ່ງກັນວ່າ ເປັນການທ້າທາຍຕໍ່ການອ້າງກຳມະສິດເອົາດິນ ແດນຂອງປັກກິ່ງ ໃນເຂດນ່ານນ້ຳທີ່ມີການຂັດແຍ້ງກັນດັ່ງກ່າວ ເຈົ້າໜ້າທີ່ກອງທັບສະຫະລັດ ກ່າວວ່າ ກ່ຳປັ່ນລົບ USS Dewey ທີ່ຕິດລູກສອນໄຟ ນຳວິຖີ ໄດ້ແລ່ນເຂົ້າໄປ ໃນລັດສະໝີ 22 ກິໂລແມັດ ໃກ້ກັບເກາະ Mischief ໃນໝູ່ ເກາະ Spratly ພັນຕີ Jamie Davis ໂຄສົກ ກອງທັບສະຫະລັດ ໄດ້ອອກຖະແຫຼງການ ສະບັບນຶ່ງ ກ່າວວ່າ ສະຫະລັດຈະສືບຕໍ່ ການປະຕິບັດງານ ທີ່ແນໃສ່ເພື່ອສະໜັບສະໜຸນ  ຢູ່ໃນນ່ານນ້ຳສາກົນ ທ່ານ Davis ກ່າວວ່າ ກຳລັງອາເມຣິກັນ ປະຕິບັດງານ ຢູ່ທະເລຈີນໃຕ້ ພາຍໃຕ້ລະ ບົບການປະຕິບັດງານໃນແຕ່ລະມື້ ແລະຈະສືບຕໍ່ ການປະຕິບັດງານໃນວັນພະຫັດມື້ນີ້ ແມ່ນເປັນຄັ້ງທຳອິດ ຂອງການປະຕິບັດງານ ແບບນີ້ ພາຍໃຕ້ລັດຖະບານທ່ານ ດໍໂນລ ທຣຳ ໂຄສົກຂອງກະຊວງການຕ່າງປະເທດຈີນ ໄດ້ບອກກັບພວກນັກຂ່າວໃນວັນພະຫັດ ມື້ນີ້ວ່າການລາດຕະເວນຂອງສະຫະລັດ ແມ່ນບ່ອນທຳລາຍຕໍ່ສັນຕິພາບແລະສະ ຖຽນລະພາບໃນທະເລຈີນໃຕ້ ສະຫະລັດ ແລະບັນດາປະເທດອື່ນໆ ໄດ້ຕຳນິຕິຕຽນປັກກິ່ງ ໃນໂຄງການສ້າງເກາະ ທຽມຂອງຕົນຢູ່ໃນຂົງເຂດ ຊຶ່ງເປັນເສັ້ນທາງເດີນເຮືອ ທີ່ມີກຳປັ່ນບັນທຸກສິນຄ້າແລ່ນ ຜ່ານຫຼາຍທີ່ສຸດໃນໂລກ ໄຕ້ຫວັນ ຟິລິບປີນ ຫວຽດນາມ ແລະປະເທດອາຊຽນອື່ນໆ ຕ່າງກໍໄດ້ອ້າງເອົາກຳມະສິດແຂ່ງກັນ ຢູ່ທະເລຈີນໃຕ້